tartuNLP/wikipedia-smugri-20251201 huggingface dataset:
Katarina Beskow

Katarina Beskow (ka Anna Catharina Beskow; 2. veebruar 1867 Stockholm – 12. august 1939 Salzburg) oli rootsi maletaja.
Males osales Beskow neljadel naiste maailmameistrivõistlustel. 1927. aastal Londonis sai ta esimesel MM-i turniiril Vera Menchiku järel teise koha edestades kolmandaks jäänud Paula Wolf-Kalmarit. 1930. aastal Hamburgis toimunud naiste MM-i turniiril (viis osavõtjat) sai 4. koha, 1931. aastal Prahas MM-i turniiril, kus Menchik võitis kõik mängitud partiid, jäi Beskow taas neljandaks viie osavõtja hulgas. Juulis-augustis 1937 peeti Stockholmis kuuendad naiste maailmameistrivõistlused. Kaasa teinud 70-aastane Beskow sai seal 23. koha 26 osavõtja hulgas.
Baierikeelne Vikipeedia

Baierikeelne Vikipeedia (baieri keeles "Boarische Wikipedia") on Vikipeedia baierikeelne versioon.
Baierikeelsele Vikipeediale pandi alus 2006. aastal.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Paula Wolf-Kalmar

Paula Wolf-Kalmar (sünninimi Paula Klein; 11. september 1880 Zagreb – 29. september 1931 Viin) oli Austria maletaja.
Wolf-Kalmar sündis Austria-Ungaris juudi perekonnas. Ta oli kaks korda abielus. 
Males jõudis Wolf-Klamar 1920. aastatel maailma paremikku. 1927. aastal Londonis sai ta naiste maailmameistrivõistlustel tuli ta Vera Menchiku ja Katarina Beskowi järel kolmandaks. 1930. aastal Hamburgis toimunud naiste MM-turniiril jäi ta Menchiku järel teiseks. Juulis 1931 Prahas peetud kolmandatel naiste maailmameistrivõistlustel, kus Menchik võitis kõik mängitud partiid, tuli Wolf-Kalmar taas teisele kohale. Turniiri ajal kaebas ta tervise üle. Suri poolteist kuud hiljem Viinis 29. septembril 1931 51 aasta vanuses.
Eva Moser

Eva Moser (26. juuli 1982 Tamsweg – 31. märts 2019 Graz) oli Austria maletaja, naiste suurmeister (2003). 
Moser võitis 2006. aastal Austria lahtised malemeistrivõistlused (võistles koos meestega). Austria naiste malemeistriks tuli ta kahel korral (2010, 2011). 
2007. aastal esines ta edukalt Euroopa naiste meistrivõistlustel ja kvalifitseerus 2008. aastal Naltšikis toimunud naiste maailmameistrivõistlustel turniirile (64 osavõtjat), kus kaotas avaringis Lilit Mkrtšijanile.
Moser mängis Austria naiskonna koosseisus neljal naiste maleolümpial (2000, 2008, 2010, 2014). 2004. aastal Mallorcal toimunud maleolümpial mängis ta koos meestega Austria võistkonna koosseisus.
Ta sai FIDE-lt 2001. aastal naiste rahvusvahelise meistri, 2003. aastal naiste suurmeistri ja 2004. aastal rahvusvahelise meistri nimetuse.
Sabina-Francesca Foisor

Sabina-Francesca Foisor (rumeenia keeles "Sabina-Francesca Foișor"; sündinud 30. augustil 1989 Timișoaras) on rumeenia päritolu Ameerika Ühendriikide maletaja, naiste suurmeister (2007). 
Foisor mängib 2008. aastast rahvusvahelistel malevõistlustel Ameerika Ühendriikide eest. 2017. aastal tuli ta USA naiste malemeistriks. USA naiskonna koosseisus esines ta neljal naiste maleolümpial (2010–2016).
Rumeenia esindajana mängis Foisor edukalt 2007. aastal Euroopa naiste meistrivõistlustel ja kvalifitseerus 2008. aastal Naltšikis toimunud naiste maailmameistrivõistlustele (64 osavõtjat, nokautsüsteem), kus ta sai turniiritabelis 47. asetuse. Väga tasavägises avamatšis kaotas ta Monika Soćkole tulemusega 3:4 ja 32 parema hulka ei pääsenud. 
2016. aastal kvalifitseerus Foisor USA meistrivõistlustelt (ühtlasi FIDE tsooniturniir) 2017. aastal Teheranis toimunud MM-i turniirile, kus ta kaotas avaringis selle turniiri võitnud Tan Zhongyile.
Ta sai FIDE-lt 2005. aastal naiste rahvusvahelise meistri ja 2007. aastal naiste suurmeistri nimetuse.
Tema ema Cristina Adela Foișor oli samuti naiste malesuurmeister. Ameerikas elades abiellus Sabina-Francesca Foisor iraani päritolu ameerika malesuurmeistri Elshan Moradiga.
Ram Nath Kovind

Ram Nath Kovind (hindi keeles राम नाथ कोविन्द; sündinud 1. oktoobril 1945 Paraunkhi külas Ühendatud Provintsides (tänapäeval Uttar Pradesh)) on India poliitik, alates 25. juulist 2017 kuni 25. juulini 2022 India president.
Ta omandas bakalaureusekraadi kaubanduse ja õigusteaduse alal Kanpuri Ülikooli (tänapäeval Chhatrapati Shahu Ji Maharaj Ülikool) Dayanand Anglo Vaidik Mahavidyalaya Kolledžis. Seejärel tegutses ta juristina.
Aastatel 1994–2006 oli ta India parlamendi liige.
Alates 16. augustist 2015 kuni 22. juunini 2017 oli ta Bihari osariigi kuberner.
Cristina Adela Foișor

Cristina Adela Foișor (7. juuni 1967 Petroșani – 22. jaanuar 2017 Timișoara) oli rumeenia maletaja, naiste suurmeister (1991). 
Foișor oli viiekordne Rumeenia naiste malemeister (1989, 1998, 2011–2013). Ta mängis 13 naiste maleolümpial Rumeenia naiskonna koosseisus (1988–2006, 2010–2014).
Ta mängis naiste maailmameistrivõistlustel. 1993. aastal tsoonidevahelisel turniiril Jakartas (39 osavõtjat) jagas ta 6.–8. kohta; järelmatšiga sai ta edasipääsu pretendentide turniirile, mis mängiti 1994. aastal Tilburgis. Foișor jäi seal 9 osavõtja seas eelviimaseks. 
MM-i turniiril 2001. aastal Moskvas (64 osavõtjat, nokautsüsteem) sai Foișor 14. paigutuse. Ta mängis end veerandfinaali, kus aga kaotas Xu Yuhuale. 
2016. aastal esines ta hästi Euroopa naiste meistrivõistlustel ja kvalifitseerus 10. veebruaril 2017 Teheranis alanud MM-i turniirile. Kuid enne turniiri algust, 22. jaanuaril, Cristina Adela Foișor suri Timișoara maakonnahaiglas. Kuna 64 osavõtjaga MM-i turniiri mängijate asetus oli juba varem avalikustatud, ei hakanud korraldajad muudatusi sisse viima. Nii sai Foișori avaringi asetatud vastane kohe edasi teise ringi. Turniiril osales ka Foișori tütar, kes aga avaringist edasi ei pääsenud.
Foișor sai FIDE-lt 1985. aastal naiste rahvusvahelise meistri ja 1991. aastal naiste suurmeistri nimetuse.
Tema tütar Sabina-Francesca Foisor on samuti naiste malesuurmeister.
Zuzana Štočková

Zuzana Štočková (sünninimi Zuzana Hagarová; sündinud 25. novembril 1977 Kežmarokis Slovakkias) on slovaki maletaja, naiste suurmeister (1998). 
Štočková tuli 1994. aastal Szegedis noorte maailmameistrivõistlustel neidude U16-vanuseastmes teiseks. Ta on osa võtnud 9 naiste maleolümpiast Slovakkia naiskonna koosseisus (1994–2008, 2014).
Ta sai FIDE-lt 1995. aastal naiste rahvusvahelise meistri, 1998. aastal naiste suurmeistri ja 2002. aastal rahvusvahelise meistri nimetuse.
Idagermaani keeled

Idagermaani keeled on väljasurnud germaani keelte haru.
Regina Theissl-Pokorná

Regina Theissl-Pokorná (sünninimi Regina Pokorná; sündinud 18. jaanuaril 1982 Bratislavas) on slovaki päritolu Austria maletaja, naiste suurmeister (2000). 
Theissl-Pokorná on 2009. aasta Slovakkia naiste malemeister. 2015. aastast mängib ta rahvusvahelistel malevõistlustel Austria eest. Ta on osa võtnud Slovakkia naiskonna koosseisus 8 naiste maleolümpiast (1998–2012).
Ta sai FIDE-lt 1998. aastal naiste rahvusvahelise meistri ja 2000. aastal naiste suurmeistri nimetuse.
Joanna Worek

Joanna Worek (sündinud 23. jaanuaril 1986 Pszczynas Poolas) on Tšehhi maletaja, naiste suurmeister (2013). 
Worek esindas kuni 2016. aastani rahvusvahelistel malevõistlustel Poolat ja 2016. aastast mängib ta Tšehhi eest. 2016. aastal tuli ta Tšehhi naiste malemeistriks. Ta on mänginud kahel naiste maleolümpial: Poola (2012) ja Tšehhi (2016) naiskonna koosseisus.
Ta sai FIDE-lt 2007. aastal naiste rahvusvahelise meistri ja 2013. aastal naiste suurmeistri nimetuse.
Jana Jacková

Jana Jacková (sündinud 6. augustil 1982 Frýdek-Místekis Tšehhis) on tšehhi maletaja, naiste suurmeister (2001). 
Jacková mängis edukalt 2003. aastal Euroopa naiste meistrivõistlustel ja kvalifitseerus 2004. aastal Elistas toimunud naiste maailmameistrivõistlustele (64 osavõtjat, nokautsüsteem), kus ta sai turniiritabelis 51. asetuse. Ta võitis avaringis Almira Skripchenkot ja võiduga teises ringis pääses ta kaheksandikfinaali, kus kaotas Maia Tšiburdanidzele. 
Ta on mänginud Tšehhi naiskonna koosseisus kuuel naiste maleolümpial (1998–2008).
Jacková sai FIDE-lt 1998. aastal naiste rahvusvahelise meistri, 2001. aastal naiste suurmeistri ja 2004. aastal rahvusvahelise meistri nimetuse.
Nguyễn Phú Trọng

Nguyễn Phú Trọng (14. aprillil 1944 Đông Hội – 19. juuli 2024 Hanoi) oli Vietnami partei- ja riigitegelane.
1967. aastal lõpetas ta Hanoi Ülikooli keeleteaduse erialal. Vietnami Kommunistlikku Parteisse astus ta 19. detsembril 1967 (ametlik parteisse astumise kuupäev on 19. detsember 1968). Aastatel 1968–1973, 1976–1981 ja 1983–1996 töötas ta Vietnami Kommunistliku Partei teoreetilise ja poliitilise häälekandja ajakirja Tạp chí Cộng Sản toimetuses (sealhulgas 1991–1996 peatoimetajana). 1981. aastal suunati õppima Nõukogude Liitu NLKP Keskkomitee juures asuva Ühiskonnateaduste Akadeemia aspirantuuri Moskvas parteiehituse erialale, mille ta lõpetas 1983. aastal kaitstes ajalookandidaadi kraadi.
1994. aasta jaanuarist oli ta Vietnami Kommunistliku Partei Keskkomitee liige ja Vietnami Kommunistliku Partei Keskkomitee Poliitbüroo liige alates 1997. aasta detsembrist.
1996. aasta augustist kuni 1998. aasta veebruarini oli ta Vietnami Kommunistliku Partei Hanoi Linnakomitee sekretäri asetäitja ja sekretär 2000. aasta jaanuarist kuni 2006. aasta juunini. 2006. aasta juunist kuni 2011. aasta juulini oli ta Vietnami parlamendi esimees.
Alates 19. jaanuarist 2011 oli ta Vietnami Kommunistliku Partei Keskkomitee peasekretär.
23. oktoobrist 2018 kuni 5. aprillini 2021 oli ta Vietnami president.
Ave Taavet

Ave Taavet (sündinud 16. oktoobril 1988) on eesti animaator, kirjanik ja karikaturist.
Ta on õppinud Tartu Tamme Gümnaasiumis ja Tartu Lastekunstikoolis, 2007. aastal lõpetas Hugo Treffneri Gümnaasiumi. 
Ta on õppinud Tartu Ülikoolis, Voroneži Riiklikus Ülikoolis ja Eesti Kunstiakadeemias, lõpetas 2011. aastal Tartu Ülikooli ajaloo erialal. 2015. aastal sai ta magistrikraadi Eesti Kunstiakadeemia animatsiooni osakonnas.
Ta on olnud õpetaja Nukufilmi Lastestuudios, Viimsi Teadmiskeskuses Collegium Eruditionis, Kunstikoolis DAK, Tartu Kõrgemas Kunstikoolis ja Eesti Kunstiakadeemias.
Looming.
Ta on loonud muusikavideoid eesti artistidele, joonisfilmi "Õnnesoovid eakatele" (2015) ja dokumentaalfilmi "Monument vanaemale" (2019), mis on edukalt osalenud rahvusvahelistel filmifestivalidel.
Ta on kirjutanud artikleid väljaannetele Müürileht, Sirp, Vikerkaar, KesKus.
Aastast 2017 avaldab ta regulaarselt karikatuure ajakirjas Vikerkaar. 
Ta on avaldanud novellikogud "Valerahategija" (2020) ja "Kasukas" (2024) ning karikatuuride- ja novellikogu "Karikaturisti eine" (2022). Tema tekstid on ilmunud kogumikes "Eesti novell 2019", "Eesti novell 2021", "Eesti novell 2022", "Armastus pärast ja teisi lugusid" (2021) ja "Edasi novell: 33 lühijuttu" (2022). 
Ta on illustreerinud Mart Juure, Monika Undo ja Keiu Virro raamatud; Mart Juure, Keiti Vilmsi, Contra ja Oliver Lombi kalambuurikogu; Anu Masso, Katrin Tiidenbergi ja Andra Siibaku koostatud metodoloogilise teejuhi "Kuidas mõista andmestunud maailma?".
Lüükia ja Pamfüülia

Lüükia ja Pamfüülia (ladina: "Provincia Lycia et Pamphylia", kreeka: "ἐπαρχία Λυκίας και Παμφυλίας") oli Rooma keisririigi provints Lõuna-Anatoolias. Selle asutas keiser Vespasianus (valitses aastatel 69- 79 pKr), kes ühendas Lüükia ja Pamfüülia üheks haldusüksuseks. Aastal 43 pKr annekteeris keiser Claudius Lüükia. Pamfüülia oli olnud osa Galaatia provintsist.
Vespasianuse joonistatud piirid kulgesid Induse jõest (mis voolas selle ülemisest orust Kaarias) läänes Pisiidia platool kuni Ascaniose järveni (Burdur Gölü), Apameiast lõunasse. Põhjas ja idas moodustas see joone, mis järgis Limna (Hoyran Gölü) ja Caralise (Beyşehiri järv) järvede kaldaid, pööras lõunasse Adalla lahte "(mare Pamphylium)" ja järgis mõneks ajaks Tauruse mägesid (Toros dağları) ida suunas kuni Isauriani. Seejärel järgnes Kiliikia Trahheia, et jõuda merre Iotapest läänes. Piirid selgusid, võttes arvesse geograafilisi ja majanduslikke tegureid. Kaasa arvati Ksanthose, Kestrose (Aksu) ja Eurymedoni (Köprüçay) jõgede vesikonnad. Peamised linnad olid kahe viimase jõe suudmetes. Pisiidias Pamfüülias järgisid nad osaliselt mõnd teed Anatoolia sisemaale. Kõige olulisem oli tee Attaleiast (Antalya) Apameiasse. Lüükias järgis tee Patarast Laodikeiasse rannajoont. Olulised linnad olid Side, Ptolemais, Gagai ja Myra rannikul, Seleukia sisemaal ning Kremna, Colbhasa ja Komama Pisiidia platool, kuhu Augustus rajas Rooma kolooniad (asulad). Milyase platool olid Oinoanda, Tlos, Nisa, Podalia, Termessos ja Trebenna. Teised olulised linnad Lüükias olid Pednelissos, Ariassos ja Sagalassos; piki Eurymedonit olid Aspendus ja Perge, kus oli Artemise pühamu. Kõige olulisem linn piirkonnas oli Patara Ksanthose suudmes.
Keiser Diocletianuse (valitses aastatel 284-305 pKr) haldusreformiga, mis suurendas Rooma provintside arvu kaks korda, vähendades nende suurust, jaotati Lüükia ja Pamfüülia provints kaheks eraldi provintsiks. Provintsid rühmitati 12 diötseesi, mis allusid keisririigi neljale pretoriaanide prefektuurile. Lüükia ja Pamfüülia allusid Aasia diötseesile "(Dioecesis Asiana)", mis kuulus pretoriaanide idaprefektuuri "(Oriens)".
Ukraina iseseisvuspäev

Ukraina iseseisvuspäev (ukraina keeles "День Незалежності України") on Ukraina riigipüha, mida tähistatakse 24. augustil. 
Ajalugu.
25. jaanuaril 1918 kuulutati välja Ukraina Rahvavabariigi iseseisvus. Dokumendile märgitud kuupäev oli aga 22. jaanuar 1918. 24. augustil 1991 kuulutas Ukraina NSV ülemraada välja riikliku iseseisvuse.
Probleemiruum

Probleemiruum (inglise keeles "problem space" ehk "problem domain") on kontseptuaalne või formaalne ala, mille määratlevad kõik võimalikud olekud, mida saab kasutada konkreetse probleemi lahendamisel arvessetulevate elementide ja operatsioonide vaheliste interaktsioonide analüüsis.
Rubensi toru

Rubensi toru (ka seisulaine leegitoru või leegitoru) on vanaaegne füüsikaseade torus olevate seisulainete olemasolu demonstreerimiseks. Rubensi toru leiutas Saksamaa füüsik Heinrich Rubens 1905. aastal. Toru see näitab selgelt helilainete ja helirõhu vahelist seost, olles algeline ostsilloskoop. Tänapäeval leiab Rubensi toru vähe kasutust ja tavaliselt akustika õppevahendina.
2019. aastal ehitati Saku Suurhalli laval teadusetenduseks kümnemeetrine Rubensi toru, millega taotleti ka Guinnessi rekordit seni pikima Rubensi toru kasutamise eest.
Lõuna-Ukraina tuumaelektrijaam

Lõuna-Ukraina tuumaelektrijaam (ka Pivdennoukrainska tuumajaam) on tuumaelektrijaam, mis asub Ukrainas, Južnoukrajinski linna lähedal Mõkolajivi oblastis.
Ehitust alustati aastal 1977, töötab alates 1983. aasta algusest.
Intsidendid.
2019. aastal avastati tuumajaama arvutitega seotud ebaseaduslik krüptoraha kaevandamine.
Bernhard (Saksi-Weimar)

Bernhard (16. august 1604 – 18. juuli 1639) oli Saksi prints ja väejuht kolmekümneaastases sõjas.
Elulugu.
Ta sündis Saksi-Weimari hertsogkonnas ja oli hertsog Johann II ja tema abikaasa, Anhalti printsessi Dorothea Maria üheteistkümnes poeg.
Ta õppis lühikest aega Jena ülikoolis, kuid otsustas õpingute asemel asuda teenima Saksimaa kuurvürstiriigi õukonnas.
Kolmekümneaastase sõja puhkedes asus ta protestantide poolele, teenides väejuht Ernst von Mansfeld alluvuses Mingolsheimi lahingus (1622), Badeni markkrahvi Georg Friedrichi all Wimpfeni lahingus (1622) ja võitles koos oma venna, Saksi-Weimari hertsogi Wilhelmiga Stadtlohni lahingus (1623). Hiljem osales ta Taani kuninga Christian IV sõjakäikudes ja sõjategevuses Hollandis.
Kui Rootsi kuningas Gustav II Adolf saabus Saksamaale, ühines Bernhard ta sõjaväega ja lühikest aega oli Rootsi ihuratsakaardiväe ooberst. Eduka Breitenfeldi lahingu (1631) järel järgnes ta kuningale sõjakäigul Reini jõeni, juhtides lisaks kuni Alte Veste lahinguni (1632) mitut väiksemat sõjaretke. Alte Veste all näitas Bernhard suurt julgust. Sama aasta novembris toimunud Lützeni lahingus võttis ta kuningas Gustav II Adolfi langemise järel üle väejuhtimise, tappes muuhulgas ühe rünnakule minemast tõrkuva Rootsi koloneli, ja saavutas päikeseloojanguks võidu.
Ta suri 1639. aastal Neuenburg am Rheini linnas.
Ülemsaksa keel

Ülemsaksa keel (saksa keeles "Oberdeutsch", baieri keeles "Obadeitsche" ja alemanni keeles "Oberdytsche") on , mida kõneldakse ja kirjutatakse põhiliselt lõunapoolsel Saksamaal (Baieri ja Baden-Württembergi liidumaad) ning Austrias ja Šveitsis ning Itaalias Bolzano provintsis, vähesel määral Grand Esti idapiirkonnas Prantsusmaal.
Ibiza podenco

Ibiza podenco on Hispaaniast Baleaaridelt pärit koeratõug.
Tõustandardis on koera kasutuse kohta muu hulgas kirjas järgmist: „Ibiza podencot kasutatakse peamiselt küülikujahiks ilma tulirelvata, nii päeval kui öisel ajal. Tänu oma eriti peenele haistmismeelele, mis koos hea kuulmisega teenib eesmärki paremini kui nägemine, avastab ja jahib ta küülikuid hõlpsalt ka hästi tihedalt kinni kasvanud kohtades. Väle ja kaval nagu ta on, püüab ta oma saaki kärmelt, eriti kui ta jahib koos teiste koertega.“
Kokopa keel

Kokopa keel on USAs Arizonas ja vähemal määral ka Mehhikos Baja California osariigis räägitav keel, mis kuulub juma keelkonda.
2015. aastal rääkis loendati USAs 370 kokopa keele kõnelejat. Mehhikos loendati 2010. aastal 278 kokopa keele oskajat.
Fonoloogia.
Kokopa keeles on 4 vokaalfoneemi, mis võivad olla pikad ja lühikesed ning 21 konsonantfoneemi.
Grand Est

Grand Est (elsassi keeles "d'r Grossa Oschta"; letseburgi keeles "de Grouss Osten"; saksa keeles "Großer Osten") on Prantsusmaa kirdeosas asuv halduslik piirkond, mis moodustati 2016. aastal varasemast Alsace'i, Champagne-Ardenne'i ja Lorraine'i piirkonnast. Piirkonna halduskeskus ja suurim linn on Strasbourg.
Selle koosseisu kuuluvad järgmised departemangud:
Deysi Cori

Deysi Cori (sündinud 2. juulil 1993 Limas) on Peruu maletaja, naiste suurmeister (2010). 
Cori tuli 2011. aastal Chennais naisjuunioride maailmameistriks. Ta on neljakordne Ameerika maailmajao naiste malemeister (2011, 2016–2018). 
Ta on kvalifitseerunud viiel korral naiste maailmameistrivõistlustele, kuid ühelgi neist 32 parema hulka ei pääsenud – 2010. aastal kaotas avaringis Marija Muzõtšukile, 2012. aastal kaotas avaringis Anna Ušeninale, 2015. aastal kaotas avaringis Lei Tingjiele ja 2017. aastal kaotas avaringis Alina Kašlinskajale. Ka 2018. aastal Cori teise ringi ei pääsenud.
Cori on mänginud Peruu naiskonna koosseisus viiel naiste maleolümpial (2004, 2010–2016). 
Ta sai FIDE-lt 2008. aastal naiste rahvusvahelise meistri ja 2010. aastal naiste suurmeistri nimetuse. 
Tema vend Jorge Cori Tello on malesuurmeister.
Luciana Morales Mendoza

Luciana Morales Mendoza (sündinud 1. jaanuaril 1987 Limas) on Peruu maletaja, naiste rahvusvaheline meister (2003). 
Morales võitis 2003. aastal São Paulos FIDE tsooniturniiri 2.4 (sai 9 punkti 10 voorust) ja pääses mängima 2004. aastal Elistas toimunud naiste maailmameistrivõistlustele (64 osavõtjat, nokautsüsteem). Seal kaotas ta avaringis Katerõna Lagnole ja 32 parema hulka ei pääsenud.
2007. aastal tuli Morales Buenos Aireses Lõuna-Ameerika naisjuunioride malemeistriks. 
Ta esines Peruu naiskonna koosseisus kolmel naiste maleolümpial (2002, 2006, 2010).
Sagittarius A*

Sagittarius A* on ülimassiivne must auk, mis asub Linnutee keskosas Amburi ja Skorpioni tähtkuju piiril. 
Sagittarius A* sarnaneb nendega, mida arvatakse olevat enamiku kui mitte kõigi spiraal- ja elliptiliste galaktikate keskosades. Sagittarius A* asub Maast umbes 26 000 valgusaasta kaugusel. 
Allikat ei saa vaadelda nähtavas valguses, sest selle vaatlemist Maalt takistab kosmiline tolm. Sagittarius A*-d on uuritud raadioastronoomia abil ning 2018. aastal tehtud mõõtmiste kohaselt on antud raadiolainete allika diameeter 60 miljonit km. Sagittarius A* läheduses tiirlevate tähtede, eriti S2 vaatlemisel on tuvastatud, et need tiirlevad tunduvalt kiiremini kui teised Linnutee tähed.
12. mail 2022 avaldasid Event Horizon Telescope'i astronoomid esimese foto Sagittarius A*'st, mis koostati 2017. aastal kogutud vaatlusandmetega. Foto kinnitas, et see on must auk ning see on Messier 87 musta augu järel teine must auk, millest on avaldatud foto.
Julia Lebel-Arias

 Julia Lebel-Arias (sünninimi Julia Arias; sündinud 10. märtsil 1946 Aguilareses Argentinas) on Argentina päritolu Monaco maletaja, naiste rahvusvaheline meister (1985). 
Lebel-Arias mängis kuni 1982. aastani rahvusvahelistel malevõistlustel Argentina eest, aastatel 1982–2001 oli ta Prantsusmaa mängija ja alates 2001. aastast esindab ta malevõistlustel Monacot.
Ta on neljakordne Argentina (1974–1977) ja kolmekordne Prantsusmaa (1983, 1986, 1990) naiste malemeister.
Lebel-Arias on osa võtnud 12 naiste maleolümpiast – Argentina (1976–1980), Prantsusmaa (1980–1990) ja Monaco (2012–2018) naiskonna koosseisus. Kolmel korral (2002–2006) mängis ta maleolümpiatel Monaco võistkonna koosseisus (koos meestega). 
Ta mängis naiste maailmameistrivõistlustel: 1985. aastal Železnovodskis tsoonidevahelisel turniiril (16 osavõtjat) jagas ta 15–16. kohta ja 1987. aastal tsoonidevahelisel turniiril Tuzlas jäi ta viimaseks (18.koht).
Carolina Luján

María Carolina Luján (sündinud 13. mail 1985 Buenos Aireses) on Argentina maletaja, naiste suurmeister (2005). 
Luján on viiekordne Argentina naiste malemeister (2000, 2001, 2004, 2006, 2015). 2014. aastal võitis ta Ameerika maailmajao naiste malemeistrivõistlused. Ta on osa võtnud Argentina naistkonna koosseisus 8 naiste maleolümpiast (2002–2016). 
Luján mängis viiel korral naiste maailmameistrivõistlustel: 2004. aastal (kaotas avaringis Jekaterina Kovalevskajale), 2006. aastal (võitis avaringis Élena Ntémpot, kaotas teises ringis Alissa Galljamovale), 2012. aastal (kaotas avaringis), 2015. aastal (kaotas avaringis Galljamovale) ja 2018. aastal (kaotas avaringis).
Ta sai FIDE-lt 2002. aastal naiste rahvusvahelise meistri, 2005. aastal naiste suurmeistri ja 2007. aastal rahvusvahelise meistri nimetuse.
Viktorija Čmilytė-Nielsen

Viktorija Čmilytė-Nielsen (sündinud 6. augustil 1983 Šiauliais) on Leedu maletaja ja poliitik, rahvusvaheline suurmeister (2010). 
Ta on alates 2019. aastast erakonna Leedu Vabariigi Liberaalide Liikumine esimees ja Leedu Seimi liige aastast 2015.
Alates 13. novembrist 2020 kuni 14. novembrini 2024 oli ta Leedu Seimi esimees.
Males võitis Čmilytė 2000. ja 2005. aastal Leedu meistrivõistlused, võisteldes koos meesmaletajatega. Ta tuli 2011. aastal Thbilisis Euroopa naiste malemeistriks. Lisaks on ta Euroopa meistrivõistlustelt võitnud kolm hõbemedalit (2003, 2008, 2010).
Ta mängis naiste maailmameistrivõistlustel. 2000. aastal MM-i turniiril New Delhis võitis ta avaringis Hoang Thanh Trangi, jõudis kaheksandikfinaali, kus kaotas Alisa Marićle. 2004. aastal MM-i turniiril Elistas võitis ta avaringis Harika Dronavallit, teises ringis Aleksandra Kostenjukki ja kaheksandikfinaalis Pia Cramlingut, kuid kaotas veerandfinaalis Maia Tšiburdanidzele. 2006. aastal MM-i turniiril Jekaterinburgis võitis Čmilytė kaheksandikfinaalis Kostenjukki ja veerandfinaalis Tšiburdanidzet. Poolfinaalis kaotas ta Alissa Galljamovale. 2010. aastal MM-i turniiril Antakyas jõudis ta kaheksandikfinaali, kus kaotas Almira Skripchenkole. 2012. aastal MM-i turniiril Hantõ-Mansiiskis saita turniiritabelis 7. asetuse, kuid kaheksandikfinaali ei pääsenud. 2015. aastal MM-i turniiril Sotšis sai ta turniiritabelis 4. asetuse, jõudis kaheksandikfinaali, kus kaotas Meri Arabidzele.
Čmilytė mängis Tallinnas rahvusvahelisel kiirmaleturniiril Meenutades Paul Kerest naisteturniiril, kus sai kaks esikohta (2001. ja koos Ilze Bērziņaga 2008. aastal). 
Ta sai FIDE-lt 1998. aastal naiste rahvusvahelise meistri, 1999. aastal naiste suurmeistri, 2001. aastal rahvusvahelise meistri ja 2010. aastal rahvusvahelise suurmeistri nimetuse.
Dagne Ciuksyte

Dagne Ciuksyte (leedu keeles "Dagnė Čiukšytė"; sündinud 1. jaanuaril 1977 Panevėžysis) on leedu päritolu Inglismaa maletaja, naiste suurmeister (1997).
Ciuksyte on neljakordne Leedu naiste malemeister (1994, 1996, 1997, 2003). 
Ta mängis maailmameistrivõistlustel. 1995. aastal MM-i tsoonidevahelisel turniiril Chişinăus (52 osavõtjat) jagas ta 32–38. kohta. 2001. aastal MM-i turniiril Moskvas (64 osavõtjat, nokautsüsteem) võitis ta avaringis Ketevan Arakhamia-Granti. Pärast võitu ka teises ringis pääses ta kaheksandikfinaali, kus kaotas Maia Tšiburdanidzele.
2007. aastast elab Ciuksyte Inglismaal ja mängib rahvusvahelistel malevõistlustel Inglismaad esindades.
Ta sai FIDE-lt 1995. aastal naiste rahvusvahelise meistri, 1997. aastal naiste suurmeistri ja 2006. aastal rahvusvahelise meistri nimetuse.
Dana Vespoli

 
Dana Vespoli (sündinud 22. septembril 1972) on Tai päritolu Ameerika Ühendriikide pornonäitleja ja pornofilmide režissöör, kes elab San Franciscos. Õppis Cyrus Millsi kolledžis (Mills College, Oakland), mille lõpetas bakalaureusekraadiga komparativistikas. Aastatel 2005–2012 oli ta abielus Manuel Ferraraga.
Aino-Kaisa Pekonen

Aino-Kaisa Ilona Pekonen (neiuna "Hirviniemi"; sündinud 24. jaanuaril 1979 Riihimäel) on Soome poliitik, ta kuulub erakonda Vasakliit. Ta oli 6. juunist 2019 kuni 29. juunini 2021 Soome sotsiaal- ja tervishoiuminister (Antti Rinne valitsuses).
Ta sündis aastal 1979 Riihimäel. Ta lõpetas aastal 2000 Hyvinkääl hooldustöötaja koolituse. Seejärel töötas ta hooldustöötajana.
Ta valiti 2011. aasta Soome parlamendivalimistel eduskunna liikmeks (vasakliidu ridades), eduskunnas kuulus ta sotsiaalpoliitika ja tervishoiu komisjoni.
6. juunist 2019 kuni 29. juunini 2021 oli ta Soome sotsiaal- ja tervishoiuminister Antti Rinne valitsuses.
Isiklikku.
Tema isa Rauli Hirviniemi ja ema Erja Hirviniemi on olnud Riihimäe linnavolikogu liikmed vasakliidu fraktsioonis. Tema vend Aku Hirviniemi on näitleja. Ta on 2003. aastast abielus Henri Pekoneniga, neil on kolm poega.
Timo Harakka

Timo Olavi Harakka (sündinud 31. detsembril 1962 Helsingis) on Soome poliitik, ajakirjanik ja kirjanik; ta kuulub Soome Sotsiaaldemokraatliku Partei ridadesse. Ta oli 6. juunist 2019 kuni 10. detsembrini 2019 Soome tööminister. 10. detsembrist 2019 kuni 20. juunini 2023 oli ta Soome transpordi- ja sideminister.
Ta kasvas lapsendatult vaegkuuljate peres, tema teiseks emakeeleks on viipekeel. Ta lõpetas aastal 2005 Helsingi Teatriakadeemia teatriteaduste magistrina.
Utrechti võrgustik

Utrechti võrgustik on Euroopa ülikoolide ühendus, mis asutati 1987. aastal.
Vastavalt võrgustiku reeglitele võib sinna kuuluda ühest riigist üks, äärmisel juhul kuni kaks ülikooli. Võrgustikku kuulub 30 liiget 25 riigist.
Eestist kuulub sellesse võrgustikku Tartu Ülikool, mis valiti liikmeks 2006. aastal Scarborough's Suurbritannias toimunud üldkogul.
Selle keskus asub Bolognas Itaalias.
NGC 6193

NGC 6193 (ka Caldwell 82) on Altari tähtkujus asuv hajusparv, mis koosneb 27 tähest.
Parv asub Maast 3765 valgusaasta kaugusel ja see on umbes 3 miljonit aastat vana.
Rauno Esa Nieminen

Rauno Esa Nieminen (sündinud 6. juunil 1955 Vilppulas Soomes) on muusikadoktor (2008), pillimeister (2006) ja muusik.
Muusikariistade ehitaja ja muusiku töö algas 1978. aastal Vilppulas Kolho külas. Ta õpetas aastatel 1984–2018 Ikaalineni käsitöö- ja tarbekunstikoolis kitarriehitust. Ta on endiselt õpetaja Sibeliuse Akadeemias ja Helsingi Teatriakadeemias.
Ta mängib kannelt, Hiiu kannelt ("jouhikko"), puhkpille, löökpille, kitarri ja mandoliini. Ta on esinenud enam kui 20 riigis Euroopas, Ameerikas, Aasias ja Aafrikas. Ta on mänginud muuhulgas järgmistes orkestrites: Ontrei, Ural Pop, Verde, Jouhiorkesteri, Teppanan Veljet, Stroka ja Nieminen, Primo, Pohjola-trio, World Mänkeri Orchestra.
1991. aastast töötas ta Ikaalineni käsitöö- ja tarbekunstikoolis (Ikaalisten käsi- ja taideteollisuusoppilaitos) õpetajana.
2001. aastast töötas ta rakenduskõrgkoolis disainerina.
Ta on olnud täiskohaga pilliehitusmeister alates 1979. aastast Jyrki Pölkki pillitöökojas 1979–1980, Kaustineni pillitöökojas 1981–1983, kaubanimi Landola kitarrides 1992–1999 ja kaubanimi Rauno Nieminenis 1980. Ta ehitab kitarre, mandoliine, basskitarre, kandleid, puhkpille ja Hiiu kandleid. Ta on The European Guitar Buildersi auliige (2016) ja Soome Pilliehitajate Gildi ("Suomen Soitinrakentajien Kilta") auesimees (2015).
Ta on kirjutanud raamatuid ja ajakirjaartikleid ning teinud helisalvestisi.
Haridus.
Nieminen õppis Sibeliuse Akadeemias doktoriõppes, kus omandas 2008. aastal muusikateaduste doktori kraadi. Tema väitekirja teema oli "Soitinten tutkiminen rakentamalla – Esimerkkinä jouhikko (Studying Musical Instruments by Building Them – The Jouhikko as an Example)".
Adairi maakond

Adairi maakond on mitmes Ameerika Ühendriikide osariigis.
Andersoni maakond

Andersoni maakond on mitmes Ameerika Ühendriikide osariigis.
Bentoni maakond

Bentoni maakond on mitmes Ameerika Ühendriikide osariigis.
Boone'i maakond

Boone'i maakond on mitmes Ameerika Ühendriikide osariigis.
Kriukai kihistu

Kriukai kihistu (inglise "Kriukai Formation") on ordoviitsiumi ladestu Volhovi lademe kihistu. Seda hakkasid esimesena eristama Rita Ulste ja Juozas Paškevičius aastal 1976. Kihistu on nime saanud Kriukai alevi järgi.
Kihistu stratotüüp on Kriukai 146 puurauk, kus kihistu kivimid esinevad 1110,70...1133,20 meetril.
Eestis eristatakse selle kihistu kivimeid Kesk- ja Lõuna-Eesti aladel. Kihistu moodustab punakaspruun mergel, milles on lubjakivi ja savikivimite vahekihte. Põhja pool läheb see järk-järgult üle Toila kihistuks. Leedus eristatakse kihistut maa loodeosas. Seal on selle suurim paksus 24,3 meetrit.
Caldwelli maakond

Caldwelli maakond on mitmes Ameerika Ühendriikide osariigis.
Moreirense F.C.

Moreirense Futebol Clube on Portugali jalgpalliklubi, mis tegutseb Guimarãesi vallas Moreira de Cónegoses. Klubi mängib Portugali kõrgliigas Primeira Liga.
Klubi on asutatud 1938. aastal. Klubi suurim tiitel pärineb 2017. aastast, mil võideti Portugali liigakarikas Taça da Liga. Hooajal 2018–19 saavutas Moreirense oma ajaloo parima koha Portugali kõrgliigas, milleks oli kuues.
Maia Tšiburdanidze

Maia Tšiburdanidze (gruusia keeles მაია ჩიბურდანიძე; sündinud 17. jaanuaril 1961 Khuthaisis) on gruusia maletaja, maailmameister (1978–1991), rahvusvaheline suurmeister (1984).
Tšiburdanidze võitis 1974. aastal rahvusvahelise maleturniiri Brașovis ja samal aastal pääses ta 13-aastaselt esimest korda NSV Liidu naiste meistrivõistluste finaalturniirile, kus jagas 5.–7. kohta. Oktoobris 1975 Frunzes mängis ta taas NSV Liidu meistrivõistlustel, mis seekord olid ühtlasi FIDE tsooniturniiriks, kust kolm paremat pääsesid naiste maailmameistrivõistlustele. Tšiburdanidze jagas meistrivõistlustel 7.–9. kohta ja edasipääsu õigust ei saanud. Ometigi, 1976. aastal Thbilisis toimunud tsoonidevahelise turniiri koosseisu ta lülitati (Frunzes medali saanud Ljubov Štšerbina asemele). 15-aastane Tšiburdanidze esines seal hästi (2.–3. koht), millega kindlustas endale edasipääsu 1977. aastal toimunud pretendentide matšturniirile. Veerandfinaalis alistas ta Nana Alekhsandria ja septembris-oktoobris 1977 Tallinnas peetud poolfinaalis Jelena Ahmõlovskaja. Järgmise aasta jaanuaris Bad Kissingenis võitis ta 16-aastaselt pretendentide matšturniiri finaalis Alla Kushniri. 1978. aastal augustist oktoobrini Pitsundas toimunud tiitlimatšis võitis Tšiburdanidze 17-aastaselt valitsevat maailmameistrit Nona Gaphrindašvilit.
Tšiburdanidze kaitses MM-tiitlit tiitlimatšis Alekhsandriaga (1981), Irina Levitinaga (1984), Ahmõlovskajaga (1986) ja Nana Ioselianiga (1988). 1991. aastal kaotas ta tiitli hiinlanna Xie Junile. 
Pärast tiitlikaotust jätkas Tšiburdanidze osalemist MM-tsüklites. Pretendentide turniiril 1992. aastal Shanghais jäi ta kolmandaks, 1994. aastal Tilburgis jagas 1.–2. kohta. 1995. aastal kaotas ta pretendentide finaalmatšis Susan Polgárile. 1997. aastal pretendentide turniiril Groningenis jagas ta 3.–4. kohta.
Pärast 1999. aastat osales ta mitmel nokautsüsteemis mängitud MM-turniiril (viimati 2010. aastal), kus parimateks tulemusteks jäid nelja hulka jõudmine 2001. aastal Moskvas (kaotas poolfinaalis Zhu Chenile) ja 2004. aastal Elistas (kaotas poolfinaalis Antoaneta Stefanovale).
Kiirmales võitis ta 2004. aastal Tallinnas rahvusvahelise malevõistlusel Meenutades Paul Kerest naisteturniiri. 
Tšiburdanidze on 9-kordne naiste maleolümpia võitja – viis korda Nõukogude Liidu (1978, 1980, 1982, 1984, 1986) ja neli korda Gruusia (1992, 1994, 1996, 2008) naiskonna koosseisus.
Ta sai FIDE-lt 1974. aastal naiste rahvusvahelise meistri, 1977. aastal naiste suurmeistri ja 1984. aastal rahvusvahelise suurmeistri nimetuse.
NGC 5986

NGC 5986 on kerasparv, mis asub Hundi tähtkujus.
Parve avastas 10. mail 1826 James Dunlop. NGC 5986 asub Maast 33 900 valgusaasta kaugusel.
Peitus

Peitus, tuntud ka kui peitusemäng ja peitemäng, on lastemäng, milles üks mängija (otsija), püüab teisi, peitunud mängijaid õigeaegselt üles leida. Mäng on tuntud kogu Euroopas. 
Mängijate hulgast valitud otsija peab kokkulepitud kohas (nt mõnel uksel) lugema valjusti kindla arvuni (nt sajani), mille jooksul teised mängijad ennast peidavad. Peidusolijat märgates peab otsija hüüdma tema nime ja lüües vastu kokkulepitut kohta (nt ust) hüüdma kokkulepitud sõna ("trihvaa", "uka-uka" jms). Peidusolijad püüavad aga ise enne otsijat kokkulepitud kohta jõuda ja märgusõna hüüda. Esimene kohalejõudja saab järgmiseks otsijaks. Uut otsijat võib määrata ka muul viisil, näiteks jääb selleks esimesena nähtud ja kinni hüütud mängija.
James Dunlop

James Dunlop (31. oktoober 1793 – 22. september 1848) oli šoti astronoom. 
Dunlop töötas astronoomi assistendina Thomas Brisbane'i eraobservatooriumis, mis asus Parramattas Uus-Lõuna-Walesis, umbes 23 kilomeetrit Sydneyst läänes. Dunlop avastas mitmed lõunataeva kaksiktähed ja süvakosmose objektid ning koostas neist kataloogi, mille eest sai 1848. aastal Kuningliku Astronoomiaseltsi kuldmedali. Pärast Parramatta observatooriumi müümist Uus-Lõuna-Walesi valitsusele sai Dunlop observatooriumi superintendentiks. Ta läks 1847. aastal pensionile ja suri 22. septembril 1848.
Phoebe Killdeer

Phoebe Killdeer (sündinud 1977. aastal Antibesis) on austraalia laulja, kes sai tuntuks lauluga "The Fade Out Line".
Ujumine 1900. aasta suveolümpiamängudel

Ujumine 1900. aasta suveolümpiamängudel toimus Pariisis 11.–19. augustini. 1900. aasta olümpiamängudel võisteldi ujumises seitsmel alal ja osaleda said ainult mehed. Võistlustel osales 14 riiki 167 sportlasega. Võistlejatest olid 117 Prantsusmaalt ja 50 välismaalt; 143 olid harrastajad ja 24 elukutselised. Ujumisvõistlused toimusid Seine'i jõel Courbevoie ja Asnières-sur-Seine'i sildade vahel. 
11. ja 12. augustil toimusid 1000 meetri ja 200 meetri vabaujumise, 200 meetri selili ja 200 meetri takistusujumise, samuti 200 meetri vabaujumise meeskondliku ujumise ja allveeujumise eelujumised ja finaalid. 
15. ja 19. augustil peeti 4000 meetri vabaujumise eelujumine ja finaal. See distants oli kavas proffidele, amatöörluse reeglid olid väga ranged. Võistlusel domineerisid austraallane Frederick Lane, britt John Arthur Jarvis ja ungarlane Zoltán Halmay. Prantslane Charles Devendeville, kes võitis allveeujumise, oli esimene Prantsusmaa ujumise olümpiavõitja.
Allveeujumises anti punkte järgmiselt, lisades igale sekundile ühe punkti ja veealuse iga meetri kohta kaks punkti.
200 meetri takistusujumine koosnes kolmest takistusest. Ujujad pidid ületama kaks esimest takistust (palgi ja paadirea) ning ujuma kolmanda takistuse (teise paadirea) alt läbi.
Tulemused.
200 m vabalt.
Finaal: 12. august 
&lt;br&gt;Osavõtjaid: 26
&lt;br&gt;Riike: 10
&lt;br&gt;&lt;br&gt;Tulemused
1000 m vabaujumine.
Finaal: 12. august 
&lt;br&gt;Osavõtjaid: 16
&lt;br&gt;Riike: 6
&lt;br&gt;&lt;br&gt;Tulemused
4000 m vabaujumine.
Finaal: 19. august 
&lt;br&gt;Osavõtjaid: 29
&lt;br&gt;Riike: 7
&lt;br&gt;&lt;br&gt;Tulemused
200 m selili.
Finaal: 12. august 
&lt;br&gt;Osavõtjaid: 16
&lt;br&gt;Riike: 6
&lt;br&gt;&lt;br&gt;Tulemused
Allveeujumine.
Finaal: 12. august 
&lt;br&gt;Osavõtjaid: 14
&lt;br&gt;Riike: 4
&lt;br&gt;&lt;br&gt;Tulemused
200 m takistusujumine.
Finaal: 12. august 
&lt;br&gt;Osavõtjaid: 12
&lt;br&gt;Riike: 5
&lt;br&gt;&lt;br&gt;Tulemused
Meeskondlik 200 m ujumine.
&lt;br&gt;Finaal: 12. august 
&lt;br&gt;Osavõtjaid: 4 võistkonda
&lt;br&gt;Riike: 2
&lt;br&gt;&lt;br&gt;Tulemused
Medalid.
 Korraldajariik
Kabijari keel

Kabijari keel on Colombias räägitav keel, mis kuulub aravaki keelkonda.
Kabijari keel on ohustatud, 2008. aasta andmetel rääkis seda 270 inimest Cananarí jõe ümbruses.
Diogenes Apolloniast

Diogenes Apolloniast (vanakreeka keeles Διογένης ὁ Ἀπολλωνιάτης; umbes 499 eKr Apollonia Pontica – 428 ekr) oli Vana-Kreeka loodusfilosoof ja arst, Joonia koolkonna pooldaja. 
Elulugu.
Diogenes sündis Musta mere äärses Apollonia (Ἀπολλωνία Ποντική) linnas (praegu Sosopol Bulgaarias) ja elas seal suurema osa elust. Tema isa Apollothemis oli tuntud loodusfilosoof. Pole kahtlus, et Ateenas viibides sai ta nii ebapopulaarseks, et tema elu oli aeg-ajalt ohus. 
Õpetus.
Diogenes oli Anaxagorase kaasaegne. Nagu varasem Joonia loodusfilosoof Anaximeneski, pidas õhku maailma ürgalgeks ("archē"), kõiki asju ainult õhuks eri kontsentratsioonides. Näiteks muda, millest kõik elusolendid pärinevad, on tugevalt tihenenud õhk. Kuna kõik üksikud asjas tekivad ja hävivad, on ürgalge ise hävimatu.
Tähtsaim sarnasus Anaxagorase õpetusega on see, et Diogenes näeb selle tihenemise ja hõrenemise vallandajana "nous"i, intelligentset jõudu, kes sellega universumit korrastab ja valitseb ja nõnda tekitab mõtlemise, hinge ja elu. Nagu ka paljud teised Kreeka filosoofid, eeldas Diogenes lõpmata palju maailmu.
Teosed.
Tema tähtsaim töö oli loodusfilosoofiline kirjutis, mida hiljem tsiteeriti pealkirja "Περὶ φυσέως" ('Loodusest', ladina keeles "De natura") all ja millest on säilinud pikki fragmente, peamiselt Simplikiose kommentaaris Aristotelese "Füüsikale". 
Võib-olla kirjutas Diogenes ka teosed pealkirjadega "Sofistide vastu" ja "Mehe loomus". 
Peale selle vihjab Aristophanes komöödias "Pilved" väidetega, mis ta seal Sokratese suhu paneb, tõenäoliselt Diogenese teooriatele.
Alfred Ilves

Alfred Aleksander Ilves (18. juuni 1912 Lootvina – 26. august 1995 Luua) oli eesti metsandusteadlane ja Luua arboreetumi rajaja.
Alates 1961. aastast oli ta Eesti Looduseuurijate Seltsi liige.
Ene Ilves

Ene Ilves (6. juuni 1947 Järvselja – 26. august 2010 Luua) oli Luua haljastusgrupi juhataja, kodukaunistamise ideede propageerija ja looduskaitsja.
Guðfríður Lilja Grétarsdóttir

 
Guðfríður Lilja Grétarsdóttir (sündinud 10. jaanuaril 1972 Reykjavikis) on Islandi poliitik, malefunktsionäär ja maletaja, naiste rahvusvaheline meister (2004). 
Ta lõpetas 1992. aastal Harvardi Ülikooli magistrikraadiga ajaloos ja politoloogias ning 2000. aastal Cambridge’i Ülikooli filosoofiamagistri kraadiga. Aastatel 1994–1996 oli ta Harvardis õppejõud, 2001. aastast töötas ta Reykjavikis teadurina.
Guðfríður Lilja Grétarsdóttir oli Islandi Maleföderatsiooni president aastatel 2004–2008 ja Põhjamaade Maleföderatsiooni president 2006–2008. Aastatel 2009–2012 oli ta Alþingi liige.
Males on ta tulnud 11 korral Islandi naiste malemeistriks (1985–1988, 1990–1993, 1997, 2001, 2003) ning neljal korral osalenud Islandi naiskonna koosseisus naiste maleolümpial – 2000. ja 2002. aastal mängis esimesel ning 2004. ja 2006. aastal kolmandal laual.
Lenka Ptácníková

Lenka Ptácníková (sündinud 16. jaanuaril 1976 Tšehhoslovakkias) on tšehhi päritolu Islandi maletaja ja maletreener, naiste suurmeister (2000). 
Ptácníková mängis kuni 2002. aastani Tšehhi eest, alates 2004. aastast esindab ta rahvusvahelistel malevõistlustel Islandit. Ta on kahekordne Tšehhi (1994, 1996) ja 10-kordne Islandi naiste malemeister (2006, 2009, 2010, 2012–2018). 2005. ja 2017. aastal tuli Ptácníková Põhjamaade naiste malemeistriks.
Ta on mänginud 13 naiste maleolümpial – Tšehhi (1994–2002) ja Islandi (2004–2018) naiskonna koosseisus.
Ta tegutseb ka treenerina. 2012. aastal sai ta FIDE-lt FIDE treeneri nimetuse.
Ptácníková on abielus islandi malesuurmeistri Helgi Grétarssoniga.
Shādī Parīdar

Shādī Parīdar (pärsia keeles شادی پریدر; sündinud 2. juulil 1986) on iraani maletaja, naiste suurmeister (2004).
Parīdar on neljakordne Iraani naiste malemeister (2001, 2004, 2005, 2007). 2002. aastal tuli ta Teheranis Aasia noortemeistriks neidude U16-vanuseastmes.
Ta on mänginud kahel korral naiste maailmameistrivõistlustel, kuid kummalgi korral 32 parema hulka ei pääsenud: 2001. aastal MM-il Moskvas (64 osavõtjat), kus ta sai turniiritabelis 62. asetuse, kaotas ta avaringis Jekaterina Kovalevskajale. 2004. aastal MM-il Elistas kaotas Parīdar avaringis Zhao Xuele.
Spalviškiai kihistu

Spalviškiai kihistu on ordoviitsiumi ladestu Volhovi lademe kihistu. Kihistut hakkasid esimesena eristama Jevlampijus Laškovas, Nijolė Sidaravičienė ja Juozas Paškevičius aastal 1976. Kihistu on saanud nime Spalviškiai küla järgi. Kihistu stratotüüp on Butkūnai-241 puurauk, kus kihistu kivimid esinevad 739,35–742 meetril. Leedus eristatakse Spalviškiai kihistut maa keskosas; selle suurim paksus on 5 meetrit.
Kihistu koosneb punakaspruunist detriiti sisaldavast lubjakivist, dolomiidist ja merglist.
Medeikiai kihistu

Medeikiai kihistu on ordoviitsiumi ladestu Volhovi lademe kihistu. Kihistut hakkasid esimesena eristama Jevlampijus Laškovas, Nijolė Sidaravičienė ja Juozas Paškevičius aastal 1976. Kihistu on saanud nime Medeikiai küla järgi. Kihistu stratotüüp on Butkūnai-241 puurauk, kus kihistu kivimid esinevad 742–744,3 meetril. Leedus eristatakse Medeikiai kihistut maa keskosas ja Nemunase madalikul. Kihistu on Nemunase madalikul 4 meetri paksune, maa keskosas on suurim paksus 5 meetrit.
Kihistu koosneb punakaspruunist argilliidist, detriiti sisaldavast lubjakivist, dolomiidist ja merglist.
Tverečiuse kihistu

Tverečiuse kihistu on ordoviitsiumi ladestu Kunda lademe kihistu. Kihistut hakkasid esimesena eristama Viktor Puškin, Jevlampijus Laškovas, Silvi Mägi ja Juozas Paškevičius aastal 1983. Kihistu on saanud nime Tverečiuse alevi järgi. Kihistu stratotüüp on Tverečius-336 puurauk, kus kihistu kivimid esinevad 321,9–325 meetril. Leedus eristatakse Tverečiuse kihistut maa idaosas. Kihistu esineb ka Valgevene loodeosas. Kihistu suurim paksus on 4,2 meetrit.
Kihistu koosneb hallist ja rohekashallist savikast merglist, milles on lubjakivi vahekihid.
Eva Repková

Eva Repková (sündinud 16. jaanuaril 1975 Stará Ľubovňas Slovakkias) on slovaki maletaja ja malefunktsionäär, naiste suurmeister (1995). 
Repková on Europopa Maleliidu üks viiest viitsepresidendist.
Maletajana on ta tulnud 1991. aastal Tšehhoslovakkia ja kolmel korral Slovakkia (2003, 2010, 2013) naiste malemeistriks. 1995. aastal tuli ta Halles naisjuunioride maailmameistrivõistlustel teiseks.
Ta abiellus Liibanoni maletaja Fadi Eidiga ja esindas aastatel 1997–2001 rahvusvahelistel malevõistlustel Liibanoni. Repková on tulnud kahel korral Araabia maade naiste malemeistriks (1998. aastal Agadiris ja 2000. aastal Beirutis). Aasia naiste meistrivõistlustel on ta võitnud kaks hõbemedalit (1997, 1998). 
Repková on mänginud 9 naiste maleolümpial – Tšehhoslovakkia (1992) ja Slovakkia (1996, 2004–2010, 2014) naiskonna koosseisus.
Ta sai FIDE-lt 1995. aastal naiste suurmeistri ja 2007. aastal rahvusvahelise meistri nimetuse. 
Repková poeg Christopher Repka on malesuurmeister.
Dysna

Dysna on küla Leedus Ignalina rajoonis Didžiasalise vallas.
Küla asub Valgevene piiri ääres Dzisna jõe kaldal. Dysnas on Didžiasalise kooli filiaal ja raamatukogu. Seal asub kruusakarjäär.
Aastal 1883 sündis külas Leedu poliitik Augustinas Voldemaras.
Aastal 2001 oli külas 94 elanikku. 2011. aastal külas oli elanikke 62.
Küla on esmamainitud 1579. aastal. 1876. aastal oli külas 47 elanikku, kes olid kõik vanausulised.
Küla järgi on nimetatud Oandu lademe Dysna kihistu.
Eliška Richtrová

Eliška Richtrová (sünninimi Eliška Klímová; sündinud 1. juulil 1959 Prahas) on tšehhi maletaja, naiste suurmeister (1982). 
Richtrová on viiekordne Tšehhoslovakkia naiste malemeister (1979, 1980, 1981, 1982, 1988).
Ta mängis naiste maailmameistrivõistlustel. 1982. aastal Bad Kissingenis MM-i tsoonidevahelisel turniiril jagas ta 4.–5. kohta. 1987. aastal MM-i tsoonidevahelisel turniiril Smederevska Palankas, kus kolm paremat pääsesid pretendentide turniirile, jagas ta 2.–4. kohta; seejärel kaotas ta kolmanda koha järelmatšis Nona Gaphrindašvilile ja Irina Levitinale ning jäi neljandaks. 
1990. aastal tsoonidevahelisel turniiril Azovis sai Richtrová kolmanda koha ja esmakordselt pääses mängima pretendentide turniirile. Sama aasta oktoobris Bordžomis peetud pretendentide turniiril jäi ta 8 osavõtja seas viimaseks. 
Ta on osa võtnud neljast naiste maleolümpiast – Tšehhoslovakkia (1988–1992) ja Tšehhi (2008) naiskonna koosseisus.
Richtrová sai FIDE-lt 1980. aastal naiste rahvusvahelise meistri ja 1982. aastal naiste suurmeistri nimetuse.
Alta kirik

Alta kirik (norra keeles "Alta kirke") on kirik Norra põhjaosas Finnmargi maakonnas Alta vallas Altas.
Alta kirik on aastal 1858 valminud, arhitekt Stephen Henry Thomase projekteeritud kirik. Seal on 230 istekohta.
Medeikiai

Medeikiai on küla Leedus Biržai rajoonis Parovėja vallas. Küla asub merepinnast 50 meetri kõrgusel, valla keskusest Parovėjast 3 kilomeetrit põhjas ja rajooni keskusest Biržaist 10 kilomeetrit kirdes. 2001. aastal oli külas 656 elanikku.
Medeikiais on põhikool, seltsimaja ja postkontor. Külas on meierei.
Küla järgi on nimetatud Volhovi lademe Medeikiai kihistu.
Ajalugu.
Medeikiaid on kirjalikes allikates esmamainitud 1611. aastal, mil see kuulus Parovėja karjamõisale ja seal asus kõrts. Jaanuariülestõusu ajal osalesid kohalikud väed Zygmunt Sierakowski ja Bolesław Kajetan Kolyszko juhtimisel Biržai lahingus. 
1904. aastal avati külas kool, kus 1918. aastal hakati õpet andma leedu keeles. 1938. aastal rajati meierei. Nõukogude perioodil oli küla kohaliku kolhoosi keskasulaks.
MacOS Catalina

&lt;noinclude&gt;
macOS Catalina (versioon 10.15) on operatsioonisüsteemi macOS 16. väljalase, mis ilmus 7. oktoober 2019.
macOS Catalina on macOS Mojave järglane ning sellest järgmine versioon on macOS Big Sur. 
Operatsioonisüsteem on nimetatud Ameerika Ühendriikide Californias asuva Santa Catalina saare järgi. macOS Catalina keskendub uuele tehnoloogiale ning süsteemi jõudlusele ja on esimene macOS operatsioonisüsteem, mis toetab ainult 64-bitiseid rakendusi.
Süsteeminõuded.
Toetatud Macintoshi arvutid:
Sergei Kabanov

Sergei Kabanov (vene keeles "Сергей Иванович Кабанов"; 31. märts 1901 Peterburi – 30. juuni 1973 Leningrad) oli Nõukogude armee sõjaväelane, kindralleitnant (aastast 1941).
Ta sündis aastal 1901 Peterburis töölisperekonnas. Aastal 1916 lõpetas ta neljaklassilise linnakooli ja asus tööle Petrogradi peapostkontorisse kirjade sorteerijana. Ta võttis osa Oktoobrirevolutsioonist.
Ta astus 23. augustil 1919 vabatahtlikult Punaarmeesse.
Lei Tingjie

Lei Tingjie (hiina 雷挺婕, "pinyin"'is "Léi Tǐngjié"; sündinud 13. märtsil 1997 Fulingis Chongqing Shis) on hiina maletaja, rahvusvaheline suurmeister (2017).
Ta on 2017. aasta Hiina naiste malemeister. 2018. aastal Bathumis võitis ta Hiina võistkonna koosseisus naiste maleolümpial võistkondliku kuldmedali.
Ta on mänginud naiste maailmameistrivõistlustel. 2015. aastal MM-i turniiril Sotšis sai Lei turniiritabelis 32. asetuse. Võitis avaringis Deysi Corit, kuid kaotas teises ringis Humpy Konerule. 2018. aastal MM-i turniiril Hantõ-Mansiiskis sai Lei turniiritabelis 22. asetuse. Võitis avaringis Anita Garat, teises ringis Nana Dzagnidzet ja kaheksandikfinaalis Alissa Galljamovat. Veerandfinaalis kaotas Jekaterina Lagnole.
Lei sai FIDE-lt 2014. aastal naiste suurmeistri ja 2017. aastal rahvusvahelise suurmeistri nimetuse.
Xu Yuhua

Xu Yuhua (hiina keeles 许昱华, "pinyin"'is "Xǔ Yùhua"; sündinud 29. oktoobril 1976 Jinhuas) on hiina maletaja ja maletreener, maailmameister (2006–2008), rahvusvaheline suurmeister (2007), FIDE vanemtreener (2014).
Ta tuli 1998. aastal Kuala Lumpuris Aasia naiste malemeistriks. Võitis naiste maleolümpiatel Hiina võistkonna koosseisus kolm kuldmedalit (2000, 2002, 2004). 
Naiste maailmameistrivõistlustel sai 2000. aastal MM-i turniiril New Delhis 5. asetuse, kuid kaotas kaheksandikfinaalis Natalja Žukovale. 2001. aastal MM-i turniiril Moskvas pääses poolfinaali, kus kaotas Aleksandra Kostenjukile. 2004. aastal Elistas kaotas veerandinaalis Humpy Konerule. 
2006. aastal sai Xu MM-i turniiril Jekaterinburgis turniiritabelis 6. asetuse. Ta võitis teises ringis Anna Ušeninat, kaheksandikfinaalis Tatjana Kossintsevat, veerandfinaalis Jekaterina Kovalevskajat ja poolfinaalis Svetlana Matvejevat. Finaalis kohtus ta Alissa Galljamovaga, keda võitis tulemusega 2½:½ ja sai maailmameistriks. 2008. aasta MM-i turniiril Naltšikis kaotas teises ringis Matvejevale ja kaotas sellega MM-tiitli.
Ta sai FIDE-lt 2001. aastal naiste suurmeistri ja 2007. aastal rahvusvahelise suurmeistri nimetuse.